दिल्ली में आज पांच लाख पौधे रोपे जाएंगे, केजरीवाल सरकार का बड़ा अभियान  
दिल्ली में प्रदूषण कम करने के लिए सरकार का अहम कदम
अखबारों में इश्तेहार दिए गए, FM रेडियो पर भी प्रचार
सरकार की तरफ से किया जाने वाला सबसे बड़ा कार्यक्रम
बीते जून के महीने में दिल्ली में सात सरकारी कॉलोनी बनाने के लिए करीब 16000 पेड़ काटने का मामला सामने आया था जिसमें से कुछ हजार पेड़ काटे भी जा चुके हैं जिसके बाद मामला गरमा गया और कोर्ट में गया. सरकार पर दबाव बना तो सरकार ने पेड़ काटने की मंजूरी रद्द की, कोर्ट और एनजीटी ने भी पेड़ काटने पर फिलहाल रोक लगा दी. इसके बाद उन सात कॉलोनियों के लिए पेड़ काटने पर तो रोक लग गई लेकिन उसके अलावा भी दिल्ली और आसपास में बड़े पैमाने पर अलग-अलग परियोजनाओं के लिए पेड़ काटने का काम लगातार जारी है. ऐसे में अगर सरकार कुछ पौधे उन काटे गए पेड़ों के बाद लगा दे रही है तो भी यह राहत की खबर है.